ai4bharat/Pralekha huggingface dataset:
நிதி அமைச்சகம்
வருமான வரித்துறை மகாராஷ்டிராவில் நடத்திய சோதனையில் ரூ 184 கோடிக்கும் அதிகமான கணக்கில் வராத வருமானம் கண்டுபிடிப்பு
மும்பையின் இரண்டு ரியல் எஸ்டேட் வணிகக் குழுமங்கள் மற்றும் அவற்றுடன் தொடர்புடைய சில தனிநபர்கள்/ நிறுவனங்களில் வருமான வரித் துறை தேடுதல் மற்றும் பறிமுதல் நடவடிக்கைகளை மேற்கொண்டது. 2021 அக்டோபர் 7 அன்று தொடங்கிய தேடுதல் நடவடிக்கைகள் மும்பை, புனே, பாரமதி, கோவா மற்றும் ஜெய்ப்பூர் ஆகிய இடங்களில் பரவியிருக்கும் சுமார் 70 வளாகங்களில் மேற்கொள்ளப்பட்டன.
கணக்கில் வராத மற்றும் பினாமி பரிவர்த்தனைகளை தேடலின் போது சேகரிக்கப்பட்ட ஆதாரங்கள் வெளிப்படுத்தியுள்ளன. இரு குழுமங்களிலும் ரூ 184 கோடிக்கும் அதிகமான கணக்கில் வராத வருமானம் கண்டறியப்பட்டுள்ளது.
சந்தேகத்திற்கிடமான நிறுவனங்கள் மூலம் மோசடியான வழிகளில் பண பரிவர்த்தனைகள் நடந்திருப்பது கண்டறியப்பட்டுள்ளது. மகாராஷ்டிராவில் உள்ள செல்வாக்கு மிக்க குடும்பம் ஒன்று இதில் ஈடுபட்டிருப்பதும் தெரியவந்துள்ளது.
சந்தேகத்திற்குரிய வழியில் வந்த பணத்தின் மூலம் மும்பையின் முக்கிய இடத்தில் அலுவலக கட்டிடம், தில்லியின் ஆடம்பர பகுதியில் அடுக்குமாடி குடியிருப்பு ஒன்று, கோவாவில் ரிசார்ட், மகாராஷ்டிராவில் விவசாய நிலங்கள் வாங்கியிருப்பதும், சர்க்கரை ஆலைகளில் முதலீடுகள் செய்திருப்பதும் கண்டறியப்பட்டுள்ளது. இந்த சொத்துகளின் மதிப்பு சுமார் ரூ 170 கோடி ஆகும்.
கணக்கில் வராத ரூ 2.13 கோடி பணம் மற்றும் ரூ 4.32 கோடி மதிப்பிலான நகைகள் பறிமுதல் செய்யப்பட்டுள்ளன. மேற்கொண்டு விசாரணை நடைபெற்று வருகிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1764158
பிரதமர் அலுவலகம்
100 பதக்கங்கள் - ஆசிய விளையாட்டுப் போட்டிகளில் இந்தியாவுக்கு ஒரு மகத்தான சாதனை: பிரதமர்
10-ம் தேதி ஆசிய விளையாட்டுப் போட்டிக் குழுவினருடன் பிரதமர் கலந்துரையாடுகிறார்
ஆசிய விளையாட்டுப் போட்டிகளில் நமது விளையாட்டு வீரர்கள் 100 பதக்கங்கள் என்ற மைல்கல்லைத் தாண்டியுள்ளதால் நாடு மகிழ்ச்சி அடைந்துள்ளது என்று பிரதமர் திரு நரேந்திர மோடி கூறினார்.
அக்டோபர் 10-ம் தேதி பிரதமர் இந்த விளையாட்டு போட்டிக் குழுவினருடன் பிரதமர் கலந்துரையாடுகிறார்.
இது தொடர்பாக பிரதமர் திரு நரேந்திர மோடி எக்ஸ் சமூக வலைதளத்தில் வெளியிட்டுள்ள பதிவு:
"ஆசிய விளையாட்டுப் போட்டியில் இந்தியாவுக்கு கிடைத்த மகத்தான சாதனை!
100 பதக்கங்கள் என்ற குறிப்பிடத்தக்க மைல்கல்லை எட்டியதில் இந்திய மக்கள் மகிழ்ச்சி அடைந்துள்ளனர்.
இந்தியாவுக்கான இந்த வரலாற்று மைல்கல்லை எட்டிய நமது தனித்துவமான விளையாட்டு வீரர்களுக்கு எனது மனமார்ந்த வாழ்த்துகளை தெரிவித்துக் கொள்கிறேன்.
ஒவ்வொரு பிரமிப்பூட்டும் செயல்பாடும் வரலாறு படைத்து நம் இதயங்களை பெருமையால் நிரப்பியுள்ளது.
நமது ஆசிய விளையாட்டுப் போட்டிக் குழிவினர் மற்றும் வீரர்களுடன் வரும் 10ம் தேதி கலந்துரையாட நான் ஆவலாக உள்ளேன்".
பிரதமர் அலுவலகம்
முதலாம் உலகப் போரில் பங்கேற்று போரிட்ட இந்திய வீரர்களுக்கு பிரதமர் அஞ்சலி
முதலாம் உலகப் போரில் பங்கேற்று போரிட்ட இந்திய வீரர்களுக்கு பிரதமர் திரு. நரேந்திர மோடி அஞ்சலி செலுத்தியுள்ளார்.
“கொடூரமான முதல் உலகப்போர் நிறைவடைந்து இன்றுடன் நூறு ஆண்டுகள் ஆகும் வேளையில், உலக அமைதியில் இந்தியாவின் உறுதிப்பாட்டை மீண்டும் வலியுறுத்துவதுடன், போரால் ஏற்படக்கூடிய உயிரிழப்புகள் மற்றும் பேரழிவுகள் மீண்டும் நிகழாதவாறு, நல்லிணக்கம் மற்றும் சகோதரத்துவ சூழலை மேம்படுத்தவும் உறுதியேற்போம்.
முதல் உலகப் போரில் பங்கு பெற்று போரிட்ட துணிச்சல்மிக்க வீரர்களை இந்தியா நினைவுகூறுகிறது. இந்தப் போரில் இந்தியா நேரடியாக பங்கேற்காவிட்டாலும், அமைதிக்காக இந்திய வீரர்கள் உலகெங்கிலும் இந்தப் போரில் பங்கு பெற்றனர்.
ஃபிரான்சில் உள்ள நியூவ் சேப்பல் நினைவிடத்திலும், முதல் உலகப் போரில் இந்தியா பங்கு பெற்ற இடமான இஸ்ரேலின் ஹைஃபாவில் உள்ள நினைவிடத்திலும் அஞ்சலி செலுத்தும் வாய்ப்பை நான் பெற்றேன். இஸ்ரேல் பிரதமர் திரு. பெஞ்சமின் நெதன்யாஹூ இந்தியா வந்த போது, தீன்மூர்த்தி – ஹைஃபா சதுக்கத்தில் நாங்கள் அஞ்சலி செலுத்தினோம்” என்றும் பிரதமர் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.65 கோடி தடுப்பூசி டோஸ்கள் வழங்கப்பட்டுள்ளன. இதில் 95.20 கோடி இரண்டாம் தவணை தடுப்பூசி டோஸ்களும், 22.86 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,743 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 10,300 பேர் கொவிட் தொற்றால் பாதிக்கப்பட்டுள்ளனர். இது 0.02 சதவீதமாகும்.
தொற்றிலிருந்து மீண்டவர்களின் விகிதம் 98.79 சதவீதம்.
கடந்த 24 மணி நேரத்தில் 932 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,64,815 பேர்.
கடந்த 24 மணி நேரத்தில் 1,805 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 3.19% வாராந்திர பாதிப்பு விகிதம் 1.39%
இதுவரை மொத்தம் 92.10 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 56,551 சோதனைகள் நடத்தப்பட்டுள்ளன.
நுகர்வோர் நலன், உணவு மற்றும் பொது விநியோகம் அமைச்சகம்
டிசம்பரில் தக்காளி வரத்து கடந்த வருடத்தைப் போலவே இருக்கும் என்று எதிர்பார்க்கப்படுகிறது
பஞ்சாப், உத்தரப் பிரதேசம், ஹரியானா மற்றும் இமாச்சலப் பிரதேசம் ஆகிய மாநிலங்களில் பெய்த பருவம் தவறிய மழை காரணமாக தக்காளி பயிர் மற்றும் இம்மாநிலங்களில் இருந்து செய்யப்படும் தக்காளி விநியோகம் பாதிக்கப்பட்டதால், 2021 செப்டம்பர் இறுதியில் இருந்து தக்காளியின் விலை உயர்ந்து வருகிறது.
வட இந்திய மாநிலங்கள் மட்டுமல்லாமல் தமிழ்நாடு, ஆந்திரப் பிரதேசம், தெலங்கானா மற்றும் கர்நாடகா ஆகிய மாநிலங்களில் பெய்த கனமழையின் காரணமாகவும் தக்காளி பயிர் மற்றும் விநியோகம் பாதிக்கப்பட்டன.
2021 நவம்பர் 25 நிலவரப்படி, தக்காளியின் அகில இந்திய சராசரி விலை ரூ 67/கிலோ ஆகும். இது கடந்த ஆண்டை விட 63% அதிகம். விநியோக சங்கிலியில் ஏற்படும் சிறிய இடையூறுகள் அல்லது கனமழை காரணமாக சேதம் ஏற்படுவதால் விலை ஏற்றம் ஏற்படுகிறது.
வட இந்திய மாநிலங்களில் இருந்து தக்காளி வரத்து டிசம்பர் மாத ஆரம்பத்திலேயே தொடங்கும். இதன் காரணமாக வரத்து அதிகரித்து விலை வீழ்ச்சிக்கு வழிவகுக்கும். டிசம்பரில் தக்காளி வரத்து கடந்த வருடத்தைப் போலவே இருக்கும் என்று எதிர்பார்க்கப்படுகிறது
வெங்காயத்தைப் பொறுத்தவரை, அக்டோபர் 2021-ல் விலை உயர்வு கணிசமாகக் குறைந்துள்ளது, மேலும் 2020 மற்றும் 2019-ல் இருந்த சில்லறை விலையை விடக் குறைவாக உள்ளது. 2021 நவம்பர் 25 அன்று வெங்காயத்தின் அகில இந்திய சராசரி சில்லறை விலை ரூ 39/கிலோ ஆகும். இது கடந்த ஆண்டை விட 32% குறைவு.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1775360
பிரதமர் அலுவலகம்
ஜூன் 17, நிதி ஆயோக் நிர்வாகக் குழுவின் நான்காவது சந்திப்பு – பிரதமர் தலைமையில் நடைபெறும்
குடியரசுத் தலைவர் மாளிகையில் ஜூன் 17 ஆம் தேதி ஞாயிற்றுக் கிழமை நிதி ஆயோக் ஆளுமைக்குழுவின் 4-வது சந்திப்பு பிரதமர் திரு நரேந்திர மோடி தலைமையில் நடைபெறவுள்ளது. நாள் முழுவதும் நடைபெறவுள்ள இந்த சந்திப்பில் மத்திய அமைச்சர்கள், மாநிலங்களின் முதலமைச்சர்கள், யூனியன் பிரதேசங்களின் துணை ஆளுநர்கள் மற்றும் மத்திய அரசின் மூத்த அலுவலர்கள் பங்கேற்கவுள்ளனர்.
நிதி ஆயோக் நிர்வாகக்குழு தேசிய அளவிலான வளர்ச்சிக்கான முன்னுரிமைகளை, வளர்ச்சியை முன்நிறுத்தி பல்வேறு துறைகள் மற்றும் அது தொடர்பான திட்டங்களையும் கொண்ட பகிரப்பட்ட பார்வையை ஏற்படுத்தி செயல்படும் அமைப்பாகும். மாநிலங்களையும் இந்த திசையில் செயல்பட வழி நடத்தும்.
கடந்த ஆண்டு மேற்கொள்ளப்பட்ட செயல்பாடுகள் வருங்கால வளர்ச்சித் திட்ட கவனங்கள் குறித்து இந்த நிர்வாகக்குழு ஆய்வு செய்யும்.
விவசாயிகளின் வருமானத்தை இரட்டிப்பாக்குவது, முன்னோடி திட்டங்களான ஆயுஷ்மான் பாரத், தேசிய ஊட்டச்சத்து இயக்கம் மற்றும் இந்திரதனுஷ் இயக்கம்; முன்னோடி மாவட்டங்களில் வளர்ச்சியை கொண்டு வருவது மற்றும் மகாத்மா காந்தியின் 150-வது பிறந்த நாள் கொண்டாட்டங்கள் ஆகியவை குறித்து இந்தக் குழு விவாதிக்கும் என்று எதிர்பார்க்கப்படுகிறது.
(Visitor Counter : 76
குடியரசுத் தலைவர் செயலகம்
பழங்குடியினர் கௌரவ தினத்தில் பகவான் பிர்ஸா முண்டாவிற்கு உலிஹாட்டுவில் மரியாதை செலுத்திய குடியரசுத்தலைவர் ஷாதோலில் பழங்குடியினர் சந்திப்பு நிகழ்ச்சியில் உரையாற்றினார்
பழங்குடியினர் கௌரவ தினமான இன்று  காலை ஜார்க்கண்டின் உலிஹாட்டு கிராமத்திற்கு பயணம் செய்த குடியரசுத்தலைவர் திருமதி திரௌபதி முர்மு, அங்கு பகவான் பிர்ஸா முண்டாவின் உருவச்சிலைக்கு மரியாதை செலுத்தினார். இதைத் தொடர்ந்து மத்தியப்பிரதேசத்தின் ஷாதோலில் பழங்குடியினர் சந்திப்பு நிகழ்ச்சியில் உரையாற்றினார்.
அங்கு கூடியிருந்தோரிடையே பேசிய அவர், பழங்குடியினர் கௌரவ தின விழாவில் குடிமக்களுக்கு வாழ்த்துத் தெரிவிப்பதாகக் கூறினார். நாட்டில் பெருமளவில் பழங்குடியின மக்களைக் கொண்டிருப்பது மத்தியப்பிரதேசம் என்பதால் இம்மாநிலத்தில் இந்த சந்திப்பு நிகழ்ச்சிக்கு ஏற்பாடு செய்தது பொருத்தமானது என்றார்.
நியாயத்திற்காக அனைத்தையும் தியாகம் செய்வது பழங்குடியின சமூகத்தின் தனித்தன்மை என்று குடியரசுத்தலைவர் குறிப்பிட்டார். தமது விடுதலைப் போராட்ட வரலாறு பழங்குடி சமூகத்தினரின் பல நிலையிலான போராட்டங்களை இணைத்துக் கொண்டுள்ளது. பகவான் பிர்ஸா முண்டா, ஜார்க்கண்டின் சித்து கன்கு, மத்தியப்பிரதேசத்தின் தாந்தியா பீல் பீமா நாயக், ஆந்திரப்பிரதேசத்தின் அல்லூரி சீதாராம ராஜூ போன்ற மகத்தான ஆளுமைகள் பழங்குடியினரின் பெருமிதத்தை விரிவுபடுத்தியுள்ளனர் என்று கூறினார். இத்தகைய விடுதலைப் போராட்ட வீரர்கள் அனைவருக்கும் அவர் மரியாதை செலுத்தினார்.
பெரும்பாலான பழங்குடியின பகுதிகள் வளமான வனங்களையும் கனிம செல்வத்தையும் கொண்டிருக்கின்றன. நமது பழங்குடியின சகோதர சகோதரிகள் இயற்கை அடிப்படையிலான வாழ்க்கையை வாழ்வதோடு மதிப்புடன் இயற்கையை பாதுகாக்கின்றனர். பிரிட்டிஷ் ஆட்சிக்காலத்தில் இந்த இயற்கைச் செல்வம் அழியாமல் பாதுகாக்கவே இவர்கள் சீற்றத்துடன் போரிட்டனர். பருவநிலை மாற்றம், உலகம் வெப்பமயமாதல் ஆகியவை பற்றி பேசப்படும் இந்நாளில், பழங்குடியின சமூகத்தின் வாழ்க்கை முறையையும் வனப்பாதுகாப்பில் அவர்களின் உறுதியையும் அனைவரும் கற்றுக் கொள்ள வேண்டிய அவசியம் உள்ளது என்று குடியரசுத் தலைவர் திருமதி திரௌபதி முர்மு கூறினார்.
உள்துறை அமைச்சகம்
மத்திய உள்துறை அமைச்சர் தலைமையில் நாளை மாநிலங்களுக்கு இடையேயான மன்றத்தின் 12வது நிலைக்குழு கூட்டம்
மத்திய-மாநில அரசுகளின் உறவு குறித்த புஞ்சி ஆணையத்தின் பரிந்துரைகள் விவாதிக்கபடும்
மத்திய உள்துறை அமைச்சர் திரு. ராஜ்நாத் சிங் தலைமையில் நாளை மாநிலங்களுக்கு இடையேயான மன்றத்தின் 12வது நிலைக்குழு கூட்டம் நடைபெறவுள்ளது.
மத்திய உள்துறை அமைச்சர் திரு. ராஜ்நாத் சிங் தலைமை நடக்கும் இந்த நிலைக்குழுவில் மத்திய வெளியுறவுத் துறை அமைச்சர் திருமதி. சுஷ்மா சுவராஜ், மத்திய நிதி, கம்பெனி விவகாரங்கள் துறை அமைச்சர் திரு. அருண் ஜேட்லி, மத்திய சாலைப் போக்குவரத்து மற்றும் நெடுஞ்சாலைகள், கப்பல் போக்குவரத்துத் துறை மற்றும் நீர் வளம், நதி மேம்பாடு மற்றும் கங்கை புனரமைத்தல் துறை அமைச்சர் திரு. நிதின் கட்கரி, மத்திய சமூகநீதி மற்றும் அதிகாரம் அளித்தல் துறை அமைச்சர் திரு. தாவார் சந்த் கேலாட் மற்றும் ஆந்திர பிரதேசம், சத்தீஸ்கர், ஒடிசா, பஞ்சாப், ராஜஸ்தான், திரிபுரா, உத்தரப்பிரதேசம் மாநிலங்களின் முதல் அமைச்சர்கள் உறுப்பினர்களாக பங்கேற்பர்.
மத்திய-மாநில அரசுகளின் உறவு குறித்த புஞ்சி ஆணையத்தின் பரிந்துரைகள் இந்த கூட்டத்தில் விவாதிக்கபடும்.
மாநிலங்களுக்கு இடையேயான மன்றத்தின் 11வது நிலைக்குழு கூட்டம் 11 ஆண்டுகளுக்கு பிறகு இந்த வருடம் ஏப்ரில் 9ஆம் தேதி நடைபெற்றது.
ஒரே ஆண்டில் இரண்டு நிலைக் குழு கூட்டம் நடைபெறுவது மத்திய-மாநில அரசுகளுக்கு இடையே உள்ள இணக்கமான உறவினை ஊக்குவிப்பதன் முக்கியத்துவத்தை பிரதிபலிக்கிறது. 30 மத்திய அமைச்சகங்கள்/துறைகள் மற்றும் ஏழு மாநில அரசுகளின் பிரதிநிகளுக்கு இந்த குழு கலந்தாய்வில் பங்கேற்க அழைப்பு விடுக்கப்பட்டுள்ளது. புஞ்சி ஆணையத்தின் பரிந்துரைகளுடன் மத்திய அமைச்சகங்கள்/துறைகள் மற்றும் மாநில அரசுகளின் கருத்துகளையும் இந்த கூட்டத்தில் விவாதித்து, நிலைக்குழு தனது இறுதி பரிந்துரைகளை வெளியிடும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பாரத் ஓய்வூதியர் சமாஜ் உறுப்பினர்களுடன் ஓய்வூதிய நலத்துறை செயலாளர் கலந்துரையாடல்
ஓய்வூதியம் பெறுவோர் 'எளிதாக வாழ்வதை' மேம்படுத்தும் நோக்கில் ஓய்வூதியம் மற்றும் ஓய்வூதியம் பெறுவோர் நலத் துறை, பல முயற்சிகளை எடுத்துள்ளது. ஓய்வூதியம் பெறுவோருக்கான விழிப்புணர்வு நிகழ்ச்சிகள், கலந்துரையாடல்கள் ஆகியவற்றை ஆன்லைன் முறையில் நடத்தி வருகிறது. தகவல்களை வழங்குவதற்கும், ஓய்வூதியம் பெறுவோர் எதிர்கொள்ளும் பிரச்சினைகளைப் புரிந்துகொள்வதற்கும், அவர்களால் அனுப்பப்படும் பரிந்துரைகள் குறித்தும் ஆய்வு செய்து வருகிறது. ஓய்வூதியர்களின் இணையதளத்தில் நாடு முழுவதும் 50 ஓய்வூதியர் சங்கங்கள் பதிவு செய்துள்ளன.
பதிவுசெய்யப்பட்ட ஓய்வூதியதாரர்கள் சங்கமான பாரத் ஓய்வூதியர் சமாஜுடன் இது போன்ற ஒரு கூட்டம் நடைபெற்றது, ஓய்வூதியம் மற்றும் ஓய்வூதியம் பெறுவோர் நலத் துறை செயலாளர் திரு வி ஸ்ரீனிவாஸ், கூடுதல் செயலாளர் திரு சஞ்சீவ் நரேன் மாத்தூர் ஆகியோர் இந்தக்கூட்டத்தில் கலந்து கொண்டனர்.
ஓய்வூதியம் பெறுபவர்களுக்கு, நாடு தழுவிய ஓய்வூதிய அதாலத்கள், குறைகளை உடனுக்குடன் தீர்த்துவைப்பது உள்ளிட்ட ஓய்வூதியதாரர்களின் நலனுக்காக உருவாக்கப்பட்ட பல்வேறு கொள்கைகள் குறித்தும் விவாதிக்கப்பட்டது.
மத்திய அமைச்சரவை
இந்தியா, லக்சம்பர்க் இடையே இருதரப்பு புரிந்துணர்வு ஒப்பந்தத்திற்கான செபியின் திட்டமுன்வரைவு : மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்திய பங்குகள் பரிவர்த்தனை வாரியம் , லக்சம்பர்க் நாட்டின் நிதி ஆணையமான சிஎஸ்எஸ்எஃப் ஆகியவற்றுக்கு இடையே இருதரப்பு புரிந்துணர்வு ஒப்பந்தம் மேற்கொள்வதற்கான செபி நிறுவனத்தின் திட்டமுன்வரைவுக்கு ஒப்புதல் வழங்கப்பட்டுள்ளது.
பாதுகாப்பு ஒழுங்குமுறை மற்றும் பரஸ்பர உதவிகள், இந்தியா, லக்சம்பர்க் நாடுகளின் பங்குச் சந்தை தொடர்பான சட்டங்கள், ஒழுங்குமுறைகளைத் திறம்பட நடைமுறைப்படுத்துவது உள்ளிட்ட துறைகளில் இரு நாடுகளின் ஒத்துழைப்பை இந்த புரிந்துணர்வு ஒப்பந்தம் மேலும் வலுப்படுத்தும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679347
பிரதமர் அலுவலகம்
ஒடிசா முதல்வருடன் புயல் நிலவரம் குறித்து பிரதமர் ஆலோசனை
பிரதமர் திரு நரேந்திர மோடி, புயல் நிலவரம் குறித்து ஒடிசா முதல்வர் திரு நவீன் பட்நாயக் உடன் ஆலோசனை நடத்தியுள்ளார்.
பிரதமர் வெளியிட்டுள்ள சுட்டுரைச் செய்தியில் கூறியிருப்பதாவது:
“ஒடிசாவின் சில பகுதிகளில் புயல் பாதிப்பு நிலவரம் தொடர்பாக முதலமைச்சர் திரு நவீன் பட்நாயக் அவர்களுடன் ஆலோசித்தேன். இந்தத் துயர நிலையை எதிர் கொள்வதற்குத் தேவையான அனைத்து உதவிகளையும் மத்திய அரசு வழங்கும் என்று உறுதியளித்தேன். அனைவரின் பாதுகாப்பு மற்றும் நலனிற்காக பிரார்த்திக்கிறேன்” என்று குறிப்பிட்டுள்ளார்.
-----
(
பெண்கள் மற்றும் குழந்தை நலன் அமைச்சகம்
சைபர் தளத்தில் குழந்தைகளின் பாதுகாப்பு
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி ஸ்மிரிதி சுபின் இராணி கீழ்காணும் தகவல்களை அளித்தார்.
தகவல் தொழில்நுட்ப சட்டம், 2000-ன் 67பி பிரிவு சிறுவர் பாலியல் துஷ்பிரயோகம் தொடர்பான தகவல்களை இணையத்தில் வெளியிடுவதற்கு அல்லது பார்ப்பதற்கு கடுமையான தண்டனையை வழங்குகிறது.
தகவல் தொழில்நுட்பம்  விதிகள், 2021 பயனர்களின் பாதுகாப்பிற்கு சமூக ஊடக தளங்களை பொறுப்பாக்குகிறது.
இந்தியாவில் உள்ள இன்டர்போலுக்கான தேசிய முகமையான சிபிஐ மூலம் பெறப்பட்ட இன்டர்போல் பட்டியலின் அடிப்படையில், தீவிர குழந்தைகள் பாலியல் வன்கொடுமை காட்சிகள் அடங்கிய இணையதளங்களை அரசு அவ்வப்போது முடக்குகிறது.சிறுவர் சார்ந்த ஆபாசம் தொடர்பான அணுகலைத் தடுக்க இணைய சேவை வழங்குநர்களுக்கு அரசு உத்தரவு பிறப்பித்துள்ளது. பாலியல் குற்றத்திலிருந்து குழந்தைகளைப் பாதுகாத்தல்  சட்டத்தின் பிரிவு-14 ஆபாச நோக்கங்களுக்காக குழந்தைகளைப் பயன்படுத்துவதற்கான தண்டனையை வழங்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
(Visitor Counter : 175
பிரதமர் அலுவலகம்
பிரதமர் மோடி, மகாத்மா காந்திக்கு அஞ்சலி. துப்புரவு, புதுப்பிக்கத்தக்க எரிசக்தி நிகழ்ச்சிகளில் பங்கேற்கிறார்
காந்தி ஜெயந்தி அன்று பிரதமர் சுகாதாரம் மற்றும் புதுப்பிக்கத்தக்க எரிசக்தி தொடர்பான நிகழ்ச்சிகளில் பங்கேற்க உள்ளார்.
மகாத்மாவின் 150-வது பிறந்தநாளை குறிக்கும் அக்டோபர் 2, 2018 அன்று பிரதமர் திரு.நரேந்திர மோடி ராஜ்காட்டில் மகாத்மா காந்திக்கு மலர் அஞ்சலி செலுத்தினார். முன்னாள் பிரதமர் திரு.லால் பகதூர் சாஸ்திரியின் பிறந்தநாளை முன்னிட்டும் விஜய்காட்டில் அவருக்கு பிரதமர் திரு.நரேந்திர மோடி மலர் அஞ்சலி செலுத்தினார்.
குடியரசுத் தலைவர் மாளிகையின் கலாச்சார மையத்தில் நடைபெற உள்ள மகாத்மா காந்தி சர்வதேச சுகாதார கூட்டத்தின் நிறைவு விழாவில் பிரதமர் பங்கேற்க உள்ளார். 4 நாட்கள் நடைபெற்ற மகாத்மா காந்தி சர்வதேச சுகாதார கூட்டம் உலகம் முழுவதும் உள்ள சுகாதார அமைச்சர்களையும் வாஷ் எனப்படும் தண்ணீர், சுகாதாரம் மற்றும் தூய்மை தொடர்பான தலைவர்களை ஒன்று கூட்டினர். இதன் நிறைவு நாள் நிகழ்ச்சியின் போது பிரதமர் சிறிய அளவிலான டிஜிட்டல் கண்காட்சியை பார்வையிட உள்ளார். அவருடன் ஐக்கிய நாடுகளின் பொதுச்செயலாளர் திரு. அன்டோனியோ குட்ரஸ் பங்கேற்க உள்ளார். நிகழ்ச்சி மேடையில் இருந்து பிரமுகர்கள் மகாத்மா காந்தியின் நினைவு தபால்தலைகளையும் மகாத்மா காந்திக்கு பிடித்த வைஷ்ணவ ஜனதோ பாடலை கொண்ட குறுந்தகட்டையும் வெளியிட உள்ளனர். இந்நிகழ்ச்சியின் போது தூய்மை இந்தியா இயக்க விருதுகளும் வழங்கப்பட உள்ளன. அதன் பிறகு பிரதமர் உரையாற்றுவார்.
மாலையில் விக்யான் பவனில் சர்வதேச சூரிய ஒளி சக்தி கூட்டமைப்பின் முதல் கூட்டத்தை பிரதமர் துவக்கி வைக்க உள்ளார். இந்நிகழ்ச்சி இந்திய பெருங்கடல் விளிம்பு நிலை நாடுகளின் சங்கத்தின் புதுப்பிக்கத்தக்க எரிசக்தி அமைச்சர்கள் சந்திப்பு மற்றும் சர்வதேச புதுப்பிக்கத்தக்க எரிசக்தி முதலீட்டாளர்கள் சந்திப்பு மற்றும் கண்காட்சியின் 2-வது தொகுப்பை குறிக்கும். ஐக்கிய நாடுகளின் பொதுச்செயலாளர் திரு. அன்டோனியோ குட்ரஸ்சும் இந்நிகழ்ச்சியில் பங்கேற்க உள்ளார். அதன் பிறகு பிரதமர் உரையாற்றுவார்.
(Visitor Counter : 115
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
எதிர்க்கட்சியினர் ஓட்டு வங்கிக்காக ஜம்மு காஷ்மீர் குடிவிபரவியல் குறித்து போலியான கவலை தெரிவிக்கின்றனர் – டாக்டர். ஜிதேந்திர சிங்
மத்திய அமைச்சர் டாக்டர் ஜிதேந்திர சிங் இன்று புதுதில்லியில் எதிர்க்கட்சிகளை விமர்சித்துப் பேசும் போது எதிர்க்கட்சியினர் ஓட்டு வங்கிக்காக ஜம்மு காஷ்மீர் “குடிவிபரவியல்” குறித்து போலியான கவலை தெரிவிக்கின்றனர் எனக் குறிப்பிட்டார். கடந்த காலத்தில் செய்தது போன்று குறிப்பிட்ட சில பகுதிகளுக்கு மட்டும் விலக்களிப்பதன் மூலம் வாக்கு வங்கியை தங்களுக்குச் சாதகமாக சேகரித்தது போன்று செய்வது புதிய குடியுரிமை விதிகள் அறிவிக்கையானது அனுமதிக்காது என்பதால் அவர்கள் கவலை அடைந்துள்ளனர் என அமைச்சர் தெரிவித்தார்.
ஜம்மு காஷ்மீருக்கான புதிய குடியுரிமை விதிகள் குறித்து தனியார் செய்தி சேனலுக்கு அளித்த நேர்காணலில் டாக்டர் ஜிதேந்திர சிங் ஜம்மு காஷ்மீரில் சில குடும்பங்கள் தலைமுறை தலைமுறையாக மேலாதிக்கத்தை அனுபவித்து வந்தனர். அவர்கள் தங்களுக்கு வாக்கு அளிக்கக் கூடியவர்களை மட்டுமே வாக்காளர் பட்டியலில் சேர்த்து இருந்தனர். தங்களது தந்திரங்களுக்கு கட்டுப்படாதவர்களையும் மனசாட்சிப்படி வாக்களிப்பவர்களையும் பட்டியலில் இருந்து விலக்கினர் என்று குறிப்பிட்டார். இந்த மறைமுகமான நோக்கமானது எந்த அளவுக்குச் சென்றது என்றால் அங்கிருந்து வெளியில் வரும் எவரும் குடியுரிமையையோ அல்லது வாக்குரிமையையோ பெற முடியாமல் போவது மட்டும் அல்லாமல் ஜம்மு காஷ்மீரில் 1947ல் இருந்து குடியமர்ந்த பெருந்திரளான மக்களுக்குக் கூட வாக்குரிமை அனுமதிக்கப்படவில்லை என்ற நிலைவரை சென்றது. மேலும் இவர்கள் சுயநீதிமான்களாக இருந்து கொண்டு அந்த மக்கள் மேற்கு பாகிஸ்தானில் இருந்து அகதிகளாக வந்தவர்கள் என்றும் ஆதலால் அவர்கள் குடியுரிமையோ அல்லது வாக்குரிமையோ பெறத் தகுதி அற்றவர்கள் என்றும் வாதிட்டனர் என்று அமைச்சர் தெரிவித்தார்.
குடிவிபரவியலைத் தாங்கிப் பிடிக்கும் தொண்டர்களுக்கு தெரிவித்த கடுமையான மறுப்புரையில் டாக்டர் ஜிதேந்திர சிங் அவர்களுக்கு குடிவிபரவியல் குறித்து பேசுவதற்கு தார்மீகமான அதிகாரம் ஏது எனவும் கேட்டார். காஷ்மீர் பள்ளத்தாக்கில் இருந்து ஒட்டுமொத்த காஷ்மீர் பண்டிட் சமுதாயத்தினரும் பெருந்திரளாக வெளியேற்றப்படும் போது அமைதியாகப் பார்த்துக் கொண்டு இருந்ததன் மூலம் இவர்கள் குடிவிபரவியலுக்கு மிகப் பெரும் துரோகம் இழைத்துள்ளனர் என்று அமைச்சர் மேலும் குறிப்பிட்டு உள்ளார். காஷ்மீர் கலாச்சாரத்தின் பன்முகத் தன்மைக்காக சூளுரைத்தவர்கள் அத்தகைய பன்முகக் கலாச்சாரத்தை அழித்ததன் மூலம் குற்றம் செய்தவர்களாக உள்ளனர் என அமைச்சர் முரண்நகையாகக் குறிப்பிட்டார். பன்முகத்தன்மை என்பது பள்ளத்தாக்கில் காஷ்மீரி பண்டிட் சமுதாயத்தினர் இருக்கும்போதுதான் நீடித்து இருக்கும் என்றும் அமைச்சர் தெரிவித்தார்.
----
(Visitor Counter : 207
மனித வள மேம்பாட்டு அமைச்சகம்
திறமையான மாணவர்களுக்கான ‘பிரதமரின் புதுமை கற்றல் திட்டம்-துருவ்’-ஐ மத்திய மனிதவள மேம்பாட்டுத் துறை அமைச்சர் தொடங்கி வைத்தார்
அபாரத் திறமை கொண்ட மாணவர்களின் வாழ்வில் திருப்புமுனையை ஏற்படுத்தக்கூடிய பிரத்யேக முன்முயற்சியான, பிரதமரின் புதுமைக் கற்றல் திட்டம் – துருவ்-ஐ, மத்திய மனிதவள மேம்பாட்டுத் துறை அமைச்சர் திரு. ரமேஷ் போக்ரியால் ‘நிஷாங்’, பெங்களூருவில் உள்ள இந்திய விண்வெளி ஆய்வுக் கழகமான இஸ்ரோவின் தலைமையகத்தில் இன்று  தொடங்கி வைத்தார். தலைசிறந்த படிப்பாற்றல் கொண்ட மாணவர்களை அடையாளம் கண்டு, அவர்களை ஊக்குவித்து, அவர்களது திறமையை வெளிக்கொணர்வதுடன், மாணவர்களின் திறன் மற்றும் அறிவாற்றலை மேம்படுத்தும் நோக்கிலும் துருவ் என்ற இந்த புதிய திட்டம் செயல்படுத்தப்படுகிறது.
அறிவியல், கலை, எழுத்தாற்றல் உட்பட மாணவர்களுக்கு விருப்பம் உள்ள குறிப்பிட்ட துறைகளில் அவர்கள் சாதனை படைக்க இந்த திட்டம் உதவிகரமாக இருக்கும். இதன்மூலம் திறமைமிக்க மாணவர்கள் தங்களது முழுத் திறமையையும் உணர்ந்து கொள்வதோடு, சமுதாயத்திற்கு பெரும் பயனளிக்கும் விதமாக உரிய பங்களிப்பை வழங்கவும் இது வழிவகுக்கும்.
நிகழ்ச்சியில் பேசிய மத்திய மனிதவள மேம்பாட்டுத்துறை அமைச்சர், இந்த திட்டம் பிரதமரின் தொலைநோக்குச் சிந்தனையை வெளிப்படுத்துவதாக அமைந்துள்ளது என்றார். அறிவார்ந்த மாணவர்கள் மத்தியில் இதனைத் தொடங்கி வைப்பது மிகுந்த மகிழ்ச்சியை அளிப்பதாக குறிப்பிட்ட அமைச்சர், இந்த திட்டம் மாணவர்களுக்கு மட்டுமின்றி, சமுதாயத்திற்கும் ஒரு திருப்புமுனையாக அமையும் என்றார். நாட்டின் அனைத்துப் பகுதிகளிலிருந்தும் மாணவர்கள் துருவ் திட்டத்திற்கு தேர்ந்தெடுக்கப்பட்டிருப்பது, ஒரே பாரதம் வலிமையான பாரதம் என்ற உணர்வை பிரதிபலிப்பதாக உள்ளது என்றும் தெரிவித்தார். நாட்டில் உள்ள 33 கோடி மாணவர்களின் முகவரியாக இந்தப் பயிற்சிக்கு தேர்ந்தெடுக்கப்பட்ட மாணவர்கள் திகழ்வார்கள் என்றும் அமைச்சர் திரு. ரமேஷ் போக்ரியால் குறிப்பிட்டார்.
விண்வெளித் துறை செயலாளரும், இஸ்ரோ தலைவருமான திரு. கே.சிவன், விங் கமாண்டர்  ராகேஷ் சர்மா, அடல் புதுமை இயக்கத்தின் புதுமை இயக்குநர் திரு. ஆர்.ரமணன் உள்ளிட்டோர் இந்த நிகழ்ச்சியில் கலந்து கொண்டனர். பயிற்சிக்கு தேர்ந்தெடுக்கப்பட்ட 60 திறமையான மாணவர்களுடன் கேந்திரிய வித்யாலயா பள்ளி மாணவர்களும் துருவ் திட்டத்தின் தொடக்க விழாவில் பங்கேற்றனர். பின்னர் இந்த மாணவர்கள், மத்திய அமைச்சர் திரு. ரமேஷ் போக்ரியால், திரு. சிவன் மற்றும் திரு. ராகேஷ் சர்மாவுடன் கலந்துரையாடி, அவர்களது அனுபவம் மற்றும் வாழ்க்கையின் வெற்றி ரகசியங்களை அறிந்து கொண்டனர்.
கூட்டுறவு அமைச்சகம்
மத்திய உள்துறை மற்றும் கூட்டுறவுத் துறை அமைச்சர் திரு. அமித் ஷா, புனேவில் உள்ள மத்திய கூட்டுறவு சங்கங்களின் பதிவாளர்  அலுவலகத்தின் டிஜிட்டல் இணையதளத்தை ஆகஸ்ட் 6-ம் தேதி தொடங்கி வைக்கிறார்
மத்திய உள்துறை அமைச்சரும் மற்றும் கூட்டுறவுத் துறை அமைச்சர் திரு. அமித் ஷா, புனேவில் உள்ள மத்திய கூட்டுறவு சங்கங்களின் பதிவாளர்  அலுவலகத்தின் டிஜிட்டல் இணையதளத்தை 2023 ஆகஸ்ட் 6-ம் தேதி ஞாயிற்றுக்கிழமை தொடங்கி வைக்கிறார். பிரதமர் திரு. நரேந்திர மோடியின் தொலைநோக்குப் பார்வையான "கூட்டுறவின் மூலம் செழிப்பு" என்ற கருத்தின் மீது உறுதியான நம்பிக்கை கொண்டுள்ள கூட்டுறவு அமைச்சகம், நாட்டில் கூட்டுறவு இயக்கத்தை வலுப்படுத்த பல முயற்சிகளை மேற்கொண்டுள்ளது. அந்த வகையில், கூட்டுறவுத் துறையில் எளிதாக தொழில் புரிவதை ஊக்குவிக்கும் வகையில், மத்திய கூட்டுறவு சங்கங்களின் பதிவாளர் அலுவலகம் கணினி மயமாக்கப்பட்டு வருகிறது.
மத்திய பதிவாளர் அலுவலகத்தை கணினி மயமாக்குவதன் முக்கிய நோக்கங்கள்:
i. முற்றிலும் காகிதமில்லா பயன்பாடு மற்றும் செயலாக்கம்
ii. பல மாநிலக் கூட்டுறவுச் சங்கங்கள் சட்டம்  மற்றும் விதிகளுக்கு மென்பொருள் மூலம் தானாக இணங்குதல்
iii. தொழில் தொடங்குவதை எளிதாக்குதல்
iv. டிஜிட்டல் தகவல் தொடர்பு
v. வெளிப்படையான செயலாக்கம்
vi. மேம்படுத்தப்பட்ட பகுப்பாய்வு மற்றும் மேலாண்மை தகவல் அமைப்பு
பின்வரும் அம்சங்கள் மத்திய பதிவாளர் இணையதளத்தில் இணைக்கப்படும்:
i. பதிவு செய்தல்
ii. துணைச் சட்டங்களில் திருத்தம்
iii. வருடாந்திர கணக்கு தாக்கல்
iv. மேல்முறையீடு
v. தணிக்கை
vi. ஆய்வு
vii. விசாரணை
viii. நடுவர் மன்றம்
ix. நிறைவு செய்தல் மற்றும் கலைத்தல்
x. குறைதீர்ப்பு முறை
xi. தேர்தல்
எம்எஸ்சிஎஸ் சட்டம்-2002- ல் அண்மையில் மேற்கொள்ளப்பட்ட திருத்தங்கள் மற்றும் அதன் விதிகளும் புதிய தளத்தில் இடம்பெறும். இந்த தளத்தில் மின்னணு செயல்பாடுகள் மூலம் விண்ணப்பங்கள் மற்றும் சேவை தொடர்பான கோரிக்கைகள் குறிப்பிட்ட காலத்திற்குள் செயலாக்கப்படும். ஓடிபி அடிப்படையிலான பயனர் பதிவு, எம்எஸ்சிஎஸ் சட்டம் மற்றும் விதிகளுக்கு இணங்க சரிபார்ப்பு சோதனைகள், காணொலி மூலம் விசாரணை, பதிவு சான்றிதழ் வழங்குதல் மற்றும் மின்னணு தகவல்தொடர்பு ஆகியவற்றுக்கான ஏற்பாடுகளும் இதில் இருக்கும். இந்த கணினிமயமாக்கல் திட்டம் புதிய எம்எஸ்சிஎஸ் எனப்படும் பல மாநில கூட்டுறவு சங்கங்கள் பதிவுக்கு உதவியாக இருக்கும் என்பதுடன் அவற்றின் செயல்பாட்டை எளிதாக்கும்.
நாடு முழுவதும் 1550-க்கும் மேற்பட்ட பல மாநில கூட்டுறவு சங்கங்கள் பதிவு செய்யப்பட்டுள்ளன. 2002 ஆம் ஆண்டின் பல மாநில கூட்டுறவு சங்கங்கள்  சட்டத்தை நிர்வகிக்கும் பொறுப்பு மத்திய பதிவாளர் அலுவலகத்திற்கு உள்ளது. பல மாநில கூட்டுறவு சங்கங்களின் அனைத்து செயல்பாடுகளையும் எளிதாக்கவும், புதிய பல மாநில கூட்டுறவு சங்கங்களை பதிவு செய்வது உட்பட அனைத்திலும் டிஜிட்டல் சூழலை உருவாக்கவும் மத்திய பதிவாளர் அலுவலகம் கணினிமயமாக்கப்பட்டு வருகிறது.
புதிதாக உருவாக்கப்பட்ட மத்திய பதிவாளர் அலுவலக தளத்தை உருவாக்குவதில் இளைஞர்களின் பங்கேற்பு மற்றும் யோசனைகளை ஏற்கும் வகையில் 'ஹேக்கத்தான்' போட்டியும் ஏற்பாடு செய்யப்பட்டது. மேலும், புதிய மத்திய பதிவாளர் அலுவலக இணையதளத்திற்கு அனைத்து தேசிய கூட்டுறவு சங்கங்கள் மற்றும் பல மாநில கூட்டுறவு சங்கங்களிடமிருந்து ஆலோசனைகள் மற்றும் கருத்துக்கள் வரவேற்கப்பட்டன.